Чтобы не сорвалась поездка для детей » Афіцыйны сайт раённай газеты "Міёрскія навіны"
Каб не сарвалася паездка для дзяцей
10.12.2018, 15:04,
У непаўналетніх грамадзян Рэспублікі Беларусь нярэдка ўзнікаюць цяжкасці пры перасячэнні дзяржаўнай граніцы ў пунктах пропуску Полацкага пагранатрада. Прычына таму — заканчэнне тэрміну дзеяння дакументаў, а таксама адсутнасць пісьмовых дазволаў іх законных прадстаўнікоў на выезд.
У лістападзе сёлета ў пункт пропуску прыбыла сям’я з дзіцём. Накіроўваліся ў Латвійскую Рэспубліку. Бацькі не праверылі загадзя тэрмін дзеяння яго пашпарта, які закончыўся яшчэ ў верасні. Праз граніцу непаўналетняга не прапусцілі, запланаваную паездку прыйшлося адмяніць. Часам дзеці самастойна ці ў суправаджэнні родзічаў накіроўваюцца ў суседнія рэспублікі без пісьмовай згоды на выезд законных прадстаўнікоў.
Каб паездка не сарвалася, у выпадку выезду дзіцяці з родзічамі ці ў складзе арганізаванай групы (экскурсія, адпачынак і іншае), патрабуецца згода абодвух бацькоў, калі накіроўваецца на аздараўленне — аднаго з іх. Непатрэбна згода, калі перасякае мяжу з адным з бацькоў.
Як сведчыць артыкул 18 Закона Рэспублікі Беларусь ад 20.09.2009 года №49-3, пісьмовая згода законнага прадстаўніка на выезд з Рэспублікі Беларусь непаўналетняга павінна быць засведчана:
-натарыусам ці іншай службовай асобай, якая мае права на гэта (да ўпаўнаважаных належаць кіраўнік і яго намеснікі, сакратар і член мясцовага выканаўчага і распарадчага органа ў населеных пунктах, дзе няма дзяржаўных натарыяльных кантор і бюро. У гэтым пераліку не значацца ЖЭСы, куды часцей за ўсё звяртаюцца законныя прадстаўнікі непаўналетніх, каб заверыць згоду на выезд за мяжу. Аднак, калі яна афармляецца для прад’яўлення ў пасольства замежнай дзяржавы і атрымання візы, варта ўдакладніць загадзя, ці прымаюць запэўненую не натарыусам);
-службовай асобай падраздзялення па грамадзянстве і міграцыі органа ўнутраных спраў Рэспублікі Беларусь па месцы жыхарства законнага прадстаўніка ці непаўналетняга;
-кампетэнтным органам ці службовай асобай замежнай дзяржавы.
Нагадваем: пры планаванні замежных паездак уважліва праверце ўсе неабходныя дакументы. На іх старонках не павінна быць плям, пашкоджанняў і непатрэбных запісаў.
законны прадстаўнік
» Пресс-служба Витебской таможни сообщает